Document ID: 32005D0771

ODLOČBA KOMISIJE
z dne 3. novembra 2005
o spremembi Odločbe 93/195/EGS o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu
(notificirano pod dokumentarno številko K(2005) 4186)
(Besedilo velja za EGP)
(2005/771/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (1), in zlasti člena 19(ii) Direktive,
ob upoštevanju naslednjega:
(1)
V skladu s splošnimi pravili iz Priloge II k Odločbi Komisije 93/195/EGS (2) je ponovni vstop registriranih konj za dirke, tekmovanja in kulturne prireditve po začasnem izvozu omejen na konje, ki so bili manj kot 30 dni v eni izmed tretjih držav, navedenih v isti skupini iz Priloge I k navedeni odločbi.
(2)
Registrirani konji, ki sodelujejo na olimpijskih igrah, v pripravljalnih testnih prireditvah za slednje in na paraolimpijskih igrah bodo predmet veterinarskega nadzora pristojnih organov tretje države gostiteljice in organizacijskega organa Mednarodne konjeniške zveze (FEI).
(3)
Glede na stopnjo veterinarskega nadzora in dejstvo, da so zadevni konji oskrbovani ločeno od živali z nižjim zdravstvenim statusom, je treba obdobje začasnega izvoza podaljšati na manj kot 90 dni ter skladno s tem določiti pogoje v zvezi z zdravstvenim varstvom živali ter veterinarskim spričevalom za ponovni vstop registriranih konjev, ki se po začasnem izvozu udeležijo konjeniških prireditev za olimpijske igre, vključno s pripravljalnimi testnimi prireditvami, in paraolimpijskih iger.
(4)
Odločbo 93/195/EGS je treba zato ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 93/195/EGS se spremeni:
1.
V členu 1 se doda naslednja alinea:
„-
so se udeležili konjeniških prireditev za olimpijske igre, pripravljalnih testnih prireditev ali paraolimpijskih iger in izpolnjujejo zahteve, določene v zdravstvenem spričevalu v skladu z vzorcem zdravstvenega spričevala iz Priloge IX k tej odločbi.“
2.
Besedilo iz Priloge k tej odločbi se doda kot Priloga IX.
Člen 2
Ta odločba je naslovljena na države članice.
V Bruslju, 3. novembra 2005

Labels: 0
3
6